Държавен вестник, бр. 99, 2016 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  99
(3) Балансьорът освобождава/компенсира еже-
годно част от натрупаната сума чрез корекция на 
разходната компонента на цената на природния 
газ за балансиране, като:
1. при положителна стойност на сметката за 
неутралност балансьорът може да освободи сума 
не по-голяма от определените по чл. 14 необходи-
ми годишни приходи за дейността балансиране;
2. при отрицателна стойност на сметката за 
балансиране балансьорът може да компенсира 
сума в размер не по-голям от два пъти опреде-
лените по чл. 14 необходими годишни приходи 
за дейността балансиране.
(4) Ако след извършване на действията по ал. 3 
в сметката остане определена положителна сума, 
балансьорът може да я освободи, за да коригира 
разходната компонента на цената на природния 
газ за балансиране през следващи ценови периоди.
Г л а в а  ш е с т а
СЕТЪЛМЕНТ НА ДИСБАЛАНСИ. ФАКТУРИ-
РАНЕ И ПЛАЩАНЕ
Чл. 20. (1) Балансьорът води финансова сметка 
за балансиране за всеки ползвател, в която се 
натрупват дневните финансови изчиствания на 
разпределените дисбаланси за всяка балансова 
зона поотделно, съгласно чл. 10. Всички такси 
за дисбаланс, предмет на дневните финансови 
изчиствания, се осчетоводяват във финансовата 
сметка за балансиране. 
(2) При определяне на крайни количества на 
дисбаланс, различни от начално определените за 
даден газов ден, балансьорът преизчислява стой-
ността на финансовата сметка за балансиране, 
като отчита определените крайни количества 
дисбаланс.
Чл. 21. (1) Натрупаните по финансовата сметка 
такси за дисбаланс се изчистват към/от ползвател 
на месечна база. 
(2) При отрицателно салдо на финансовата 
сметка за месеца балансьорът издава фактура на 
ползвателя за натрупаната сума в 7-дневен срок 
от датата на определяне на крайните дисбаланси. 
(3) При положително салдо на финансовата 
сметка за месеца ползвателят издава фактура за 
натрупаното салдо в 7-дневен срок от датата на 
определяне на крайните дисбаланси.
(4) В началото на всеки месец финансовата 
сметка се нулира, като в нея започват да се натруп-
ват дневните такси за дисбаланс за новия месец.
Чл. 22. (1) Месечната фактура е на стойност, 
определена от всички начисления, отнасящи се 
до разпределените дневни количества дисбаланс 
за всяка балансова зона поотделно и прилаганите 
цени за дисбаланс на дневна база. Ползвателят 
заплаща или получава от балансьора резултатната 
обща сума в левове.
(2) За определяне на стойността на месеч-
ната фактура балансьорът изготвя обобщено 
извлечение за сетълмент на дисбаланси по дни 
от месеца и балансови зони за всеки ползвател 
на газопреносните мрежи в 2-дневен срок от 
датата на определяне на крайните дисбаланси. В 
същия срок балансьорът изпраща извлечението 
по електронната поща или факс на съответния 
ползвател.
(3) В срок до 2 дни от получаване на извле-
чението ползвателят го подписва и изпраща по 
електронна поща или факс на балансьора. В 
случай че балансьорът не получи подписаното от 
ползвателя месечно извлечение в посочения срок, 
за валидно се приема едностранно подписаното 
от балансьора месечно извлечение.
(4) Ползвателят има право да оспори извле-
чението или част от него, както и да представи 
допълнителни доказателства, които налагат 
промяна на извлечението. Независимо от ос-
порването ползвателят е длъжен да приеме или 
издаде фактура на база на извлечението.
Чл. 23. (1) Всички плащания от/към ползвателя 
се извършват чрез банкови преводи по банкови 
сметки, посочени от двете страни.
(2) Всички плащания се извършват в левове.
(3) Плащането на месечните фактури се 
извършва до 25-о число на месеца на издаване 
на фактурите и след представяне на надлежно 
издадена фактура от издаващата страна.
Г л а в а  с е д м а
РЕД ЗА ОПРЕДЕЛЯНЕ И УТВЪРЖДАВАНЕ 
НА ЦЕНООБРАЗУВАЩИТЕ ЕЛЕМЕНТИ, ФОР-
МИРАЩИ ТАКСАТА ЗА ДИСБАЛАНС
Чл. 24. (1) В срок до 2 месеца преди началото 
на всяка газова година балансьорът определя 
необходими годишни приходи за дейността 
балансиране по реда на настоящата методика, 
сумата за освобождаване/компенсиране от смет-
ката за неутралност при балансиране, размера 
на толеранса в проценти съгласно чл. 11, както 
и размера на малката корекция в проценти съ-
гласно чл. 10, ал. 3 и 4.
(2) Въз основа на определените стойности 
по чл. 14 и чл. 19, ал. 3 и прогнозния сумарен 
годишен дисбаланс общо за балансовите зони 
балансьорът изчислява разходната компонента 
на цената за дисбаланс съгласно чл. 13.
(3) По предложение на балансьора КЕВР ут-
върждава разходната компонента на цената на 
природния газ за балансиране. 
(4) В срок не по-кратък от 55 дни преди нача-
лото на всяка газова година балансьорът внася 
в КЕВР предложението по ал. 3 със заявление, 
към което прилага писмена обосновка и доказа-
телства за отделните разходи и за връзката им с 
изпълнението на дейността балансиране, както 
и други данни, които балансьорът счита за необ-
ходимо да представи в подкрепа на подаденото 
заявление или изискани от КЕВР. 
(5) КЕВР в срок до 15 дни след представяне на 
заявлението по ал. 4 на закрито заседание прие-
ма доклад и проект на решение и насрочва дата 
и час за провеждане на обществено обсъждане 
по чл. 14 от Закона за енергетиката на приетия 
проект на решение.
(6) Провеждането на процедурата за обществе-
но обсъждане по чл. 14 от Закона за енергетиката 
започва с оповестяване проекта на решение на 
страницата на КЕВР в интернет.
(7) КЕВР обсъжда с балансьора и със заинте-
ресованите лица проекта на решение и определя 
14-дневен срок за представяне на становища.